CELEX: 62011TN0283
Language: lt
Date: 2011-05-23 00:00:00
Title: Byla T-283/11: 2011 m. gegužės 23 d. pareikštas ieškinys Fon Wireless prieš VRDT — nfon (nfon)

4.2.2012   
            
            
               LT
            
            
               Europos Sąjungos oficialusis leidinys
            
            
               C 32/26
            
         2011 m. gegužės 23 d. pareikštas ieškinys Fon Wireless prieš VRDT — nfon (nfon)
   
   (Byla T-283/11)
   2012/C 32/54
   Kalba, kuria surašytas ieškinys: ispanų
   
      Šalys
   
   
      Ieškovė: Fon Wireless Ltd (Londonas, Jungtinė Karalystė), atstovaujama advokato F. Brandolini Kujman
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kita procedūros Apeliacinėje taryboje šalis: nfon AG (Miunchenas, Vokietija)
   
      Reikalavimai
   
   Ieškovė Bendrojo Teismo prašo:
   
               —
            
            
               pripažinti priimtinu ieškinį su visais jo dokumentais ir atitinkamomis kopijomis;
            
         
               —
            
            
               priimti pateiktus įrodymus;
            
         
               —
            
            
               patenkinti ieškinį ir panaikinti 2011 m. kovo 18 d. VRDT ketvirtosios apeliacinės tarybos sprendimą byloje R 1017/2009-4 ir atitinkamai atmesti paraišką registruoti Bendrijos prekių ženklą „nfon“ Nr. 6.206.321;
            
         
               —
            
            
               priteisti iš VRDT bylinėjimosi išlaidas.
            
         
      Ieškinio pagrindai ir pagrindiniai argumentai
   
   
      Bendrijos prekių ženklo paraišką pateikęs asmuo: nfon AG.
   
   
      Prašomas įregistruoti Bendrijos prekių ženklas: žodinis prekių ženklas „nfon“ 9, 35 ir 38 klasių prekėms ir paslaugoms.
   
      Prekių ženklo ar žymens, kuriuo remtasi per protesto procedūrą, savininkė: ieškovė.
   
      Prekių ženklas ar žymuo, kuriuo remiamasi: vaizdinis ir žodinis Bendrijos ir nacionalinis prekių ženklas „fon“ 9, 38 ir 42 klasių prekėms ir paslaugoms.
   
      Protestų skyriaus sprendimas: tenkinti protestą.
   
      Apeliacinės tarybos sprendimas: tenkinti apeliaciją.
   
      Ieškinio pagrindai: Reglamento (EB) Nr. 207/2009 8 straipsnio 1 dalies b punkto pažeidimas, nes prekių ženklai, dėl kurių kilo ginčas, yra panašūs; Reglamento (EB) Nr. 207/2009 8 straipsnio 5 dalies pažeidimas, nes nfon AG nori pasinaudoti ankstesnių prekių ženklų įgyta reputacija.